Taraklıborlu kadısı Osman sene-i mezbüre Rebiü'l-ahiri gurresinden sekiz ay ve muvakkitleri Mehmed Emin on sekiz ay ve Ebu Bekir altı ay zamanların ba'de't-tasarruf ref' ve yeri yevmi üç yüz akçe ile Göynük kazasından elli ay hakiki infisali olan eşraf-ı kudat-ı kiramdan sezavar-ı inayet-i şehriyari ve şayeste-i re'fet-i tacdari mevlana Ahmed bin Mustafa el-İstanbüli da'ilerine ba-terakki yevmi dört yüz akçe ile ba-müsıla tevcih olunub ba'de hulül-i vaktihi müddet-i örfiyye-i kamile mutasarrıf olmak ricasına ba'de'l-arz sadaka buyuruldu.